2008D0630 — DA — 15.07.2010 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 24. juli 2008 om beredskabsforanstaltninger vedrørende krebsdyr til konsum importeret fra Bangladesh (meddelt under nummer K(2008) 3698) (EØS-relevant tekst) (2008/630/EF) (EFT L 205, 1.8.2008, p.49)

Ændret ved:









▼B

KOMMISSIONENS BESLUTNING

af 24. juli 2008

om beredskabsforanstaltninger vedrørende krebsdyr til konsum importeret fra Bangladesh

(meddelt under nummer K(2008) 3698)

(EØS-relevant tekst)

(2008/630/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed ( 1 ), særlig artikel 53, stk. 1, litra b), nr. ii), og ud fra følgende betragtninger: (1) Ved forordning (EF) nr. 178/2002 er der fastlagt generelle principper, som i Fællesskabet og på nationalt plan skal finde anvendelse på fødevarer og foder generelt og på fødevare- og fodersikkerhed i særdeleshed. Der er fastsat bestemmelser om beredskabsforanstaltninger for tilfælde, hvor det er åbenbart, at fødevarer eller foder importeret fra et tredjeland må formodes at udgøre en alvorlig risiko for menneskers sundhed, dyresundheden eller miljøet, og at denne risiko ikke kan styres på tilfredsstillende vis ved hjælp af de foranstaltninger, der træffes af den eller de berørte medlemsstater. (2) Ved Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf ( 2 ), fastsættes det, at produktionskæden for dyr og primærprodukter af animalsk oprindelse skal overvåges med henblik på påvisning af visse restkoncentrationer og stoffer i levende dyr og disses ekskrementer og biologiske væsker samt væv og animalske produkter, foder og drikkevand. (3) Der er påvist restkoncentrationer af veterinærlægemidler og ikke-tilladte stoffer i krebsdyr til konsum importeret fra Bangladesh. Tilstedeværelsen af sådanne midler og stoffer i fødevarer kan udgøre en risiko for menneskers sundhed. (4) Resultaterne af det seneste EF-kontrolbesøg i Bangladesh viser alvorlige fejl og mangler i systemet for kontrol med restkoncentrationer i levende dyr og produkter heraf og manglende passende laboratoriekapacitet til at teste visse restkoncentrationer af veterinærlægemidler i levende dyr og produkter heraf. (5) Bangladesh har for nylig truffet foranstaltninger vedrørende disse fejl og mangler, for så vidt angår håndtering og testning af fiskevarer. (6) Da de pågældende foranstaltninger ikke er tilstrækkelige, bør der på fællesskabsplan vedtages visse beredskabsforanstaltninger vedrørende import af krebsdyr fra Bangladesh for at sikre effektiv og ensartet beskyttelse af menneskers sundhed i alle medlemsstaterne. (7) Medlemsstaterne bør derfor kun tillade import af krebsdyr fra Bangladesh, hvis det kan dokumenteres, at de har været underkastet en analytisk test på oprindelsesstedet til påvisning af, at de ikke indeholder ikke-tilladte stoffer, og at indholdet af visse restkoncentrationer af veterinærlægemidler ikke overskrider de i fællesskabslovgivningen fastsatte maksimalgrænseværdier for restkoncentrationer. (8) Det bør dog tillades at importere sendinger, som ikke er ledsaget af resultaterne af de analytiske test på oprindelsesstedet, forudsat at den importerende medlemsstat sørger for, at de pågældende sendinger underkastes behørig kontrol ved ankomsten til Fællesskabets grænse. (9) Denne beslutning tages op til revision på baggrund af de garantier, Bangladesh giver, og på grundlag af de analytiske test, der foretages af medlemsstaterne. (10) Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: VEDTAGET FØLGENDE BESLUTNING:







Artikel 1

Denne beslutning finder anvendelse på sendinger af krebsdyr til konsum importeret fra Bangladesh (i det følgende benævnt »produkterne«).

▼M1

Artikel 2

1. Medlemsstaterne tillader import af sendinger af produkterne til Unionen, forudsat at de ledsages af resultaterne af de analytiske test, der er foretaget på oprindelsesstedet for at sikre, at de ikke udgør nogen risiko for menneskers sundhed (i det følgende benævnt »de analytiske test«).

2. De analytiske test skal være foretaget på en officiel prøve med henblik på at påvise tilstedeværelsen af farmakologisk virksomme stoffer, jf. artikel 2, litra a), i Europa-Parlamentets og Rådets forordning (EF) nr. 470/2009 ( 3 ), og prøven skal navnlig være testet for tilstedeværelse af:

— chloramphenicol, tetracyklin, oxytetracyklin og chlortetracyklin

— metabolitter af nitrofuraner

— malachitgrønt og krystalviolet og deres respektive leuko-metabolitter.

3. Uanset stk. 1 tillader medlemsstaterne import af sendinger af produkterne, der ikke er ledsaget af resultaterne af de analytiske test, forudsat at den berørte medlemsstat sørger for, at hver sending underkastes behørige kontroller, herunder analytiske test af officielle prøver, ved ankomsten til grænsekontrolstedet ved Unionens grænse for at sikre, at de ikke udgør nogen risiko for menneskers sundhed.

Artikel 3

Medlemsstaterne sikrer ved hjælp af passende prøveudtagningsplaner, at der udtages officielle prøver fra mindst 20 % af de i artikel 1 nævnte sendinger.

Disse officielle prøver underkastes analytiske test med henblik på påvisning af tilstedeværelse af restkoncentrationer af farmakologisk virksomme stoffer, jf. artikel 2, litra a), i forordning (EF) nr. 470/2009, og de er navnlig testet for tilstedeværelse af chloramphenicol, tetracyklin, oxytetracyklin, chlortetracyklin og metabolitter af nitrofuraner.

Artikel 4

Den kompetente myndighed i den berørte medlemsstat foretager officiel tilbageholdelse af de sendinger, hvorfra der er udtaget officielle prøver i henhold til artikel 2, stk. 3, og artikel 3, indtil de analytiske test er afsluttet.

Disse sendinger må kun markedsføres, hvis resultaterne af de analytiske test bekræfter, at sendingerne opfylder kravene i artikel 23 i forordning (EF) nr. 470/2009.

Artikel 4a

Medlemsstaterne meddeler straks Kommissionen resultaterne af de analytiske test, hvis disse test viser tilstedeværelse af restkoncentrationer af et farmakologisk stof, der er:

a) klassificeret i overensstemmelse med artikel 14, stk. 2, litra a), b) eller c), i forordning (EF) nr. 470/2009, på et niveau, som overstiger den maksimalgrænseværdi for restkoncentrationer, der er fastlagt i medfør af denne forordning, eller

b) ikke er klassificeret i overensstemmelse med artikel 14, stk. 2, litra a), b) eller c), i forordning (EF) nr. 470/2009.

Resultaterne af disse analytiske test meddeles Kommissionen via systemet for hurtig varsling, der er oprettet i henhold til artikel 50, stk. 1, i forordning (EF) nr. 178/2002. Den berørte medlemsstat er ikke forpligtet til at meddele Kommissionen resultaterne af disse test via systemet for hurtig varsling, hvis restkoncentrationen af det farmakologisk virksomme stof er lavere end:

i) referencegrundlaget for tiltag, der er fastsat for dette stof, i henhold til artikel 18 i forordning (EF) nr. 470/2009, eller

ii) minimumsgrænserne for analysemetoders ydeevne, der er fastsat for dette stof, jf. artikel 4 i Kommissionens beslutning 2002/657/EF ( 4 ).

Artikel 4b

Medlemsstaterne udarbejder hver tredje måned en rapport, som indeholder en redegørelse for alle de analytiske test, der i de seneste tre måneder er foretaget på sendinger af produkterne fra Bangladesh.

Rapporterne indgives til Kommissionen i måneden efter hvert kvartal (april, juli, oktober og januar).

▼B

Artikel 5

Alle udgifter i forbindelse med gennemførelsen af denne beslutning afholdes af afsenderen, modtageren eller disses repræsentanter.

Artikel 6

Medlemsstaterne underretter straks Kommissionen om de foranstaltninger, de træffer for at efterkomme denne beslutning.

Artikel 7

Denne beslutning tages op til revision på baggrund af de garantier, Bangladesh giver, og på grundlag af de analytiske test, der foretages af medlemsstaterne.

Artikel 8

Denne beslutning er rettet til medlemsstaterne.